Det var omfattende bruk av ballonger under den tyske beleiringen av Paris i 1870–1871 da 67 ballonger fylt med kullgass ble sendt ut av byen med mennesker og 55 av dem også med post. Åtte av ballongene ble tatt av fienden eller havnet i sjøen. Dette var første gang aerostater ble satt inn som kommunikasjonsmiddel i organisert transport. En av disse ballongene, «La Ville d’Orléans», kom ut av kurs og havnet i Norge, på Lifjell i Telemark.